Spis č.: MK/A/2019/......................

Príloha č. 1 k zmluve o dielo č.: ...........................

**Opis predmetu zákazky**

**Stavebné práce – stavebné úpravy existujúcej komunikácie**

**„Združený chodník pre peších a cyklistov v úseku**

**Ladožská – Rovníková - Golianova“**

**Špecifikácia diela:**

Predmetom diela je zhotovenie stavby (stavebné úpravy):„Združený chodník pre peších a cyklistov v úseku Ladožská - Rovníková - Golianova“ podľa projektovej dokumentácie a výkazu výmer. Ide o cyklistickú komunikáciu, ktorá je podľa STN 73 6110 zaradená do funkčnej triedy D2/D3, kategórie 5,0/20. Technické parametre sú stanovené v súlade s predpisom „Technické podmienky – navrhovanie cyklistickej infraštruktúry TP 085 (pôvodne označované ako 07/2014) a podľa technických požiadaviek na cyklomagistrálu Eurovelo stanovených Európskou cyklistickou federáciou. Pri navrhovaní boli dodržané všetky stavebno-technické prvky v zmysle platných noriem pre projektovanie miestnych komunikácií a križovatiek (STN 73 6110, STN 73 6102).

Navrhovaná cyklistická komunikácia je umiestnená v meste Košice, mestskej časti Nad jazerom a Krásna. Vedie po pravom brehu rieky Hornád od konca Ladožskej ulice po lávku cez rieku Hornád na Golianovej ulici. Z hľadiska charakteru stavby ide o dva rozdielne úseky. Na prvom úseku od Ladožskej po Rovníkovú ulicu sa jedná o stavebné úpravy pôvodného pešieho chodníka na združený ale prevádzkovo delený chodník pre peších a cyklistov. V druhom úseku od Rovníkovej po Golianovu ulicu ide o zmenu charakteru existujúcich peších a automobilových komunikácií na združené komunikácie s cyklistickou dopravou zmenou a doplnením dopravného značenia.

Stavba je povolená na základe vydaného Oznámenie k ohláseniu stavebných úprav č. MK/A/2019/20398-3 zo dňa 10.10.2019.

Stavebné práce musia byť zrealizované v zmysle a rozsahu spracovanej Dokumentácie pre realizáciu stavby (ďalej len DRS) overenej hlavným projektantom Ing. arch. Vladimírom Ligusom a Evou Kazeckou, odborne spôsobilým technikom vo výstavbe s osvedčením SKSI č.j. T2-279/2002 Projektovanie stavieb podľa §43c zákona č. 554/2001 Z.z., ktorá je súčasťou podkladov k verejnému obstarávaniu. Súčasťou DRS je Sprievodná správa, Súhrnná technická správa, Výkaz - výmer, textová a výkresová časť samostatne pre jednotlivé stavebné objekty SO 01 - SO 04.

Odovzdanie a prevzatie staveniska za účelom vykonania diela (stavby) uskutočnia zmluvné strany na základe výzvy objednávateľa (stavebníka), v ktorej bude uvedený termín odovzdania staveniska. O odovzdaní a prevzatí staveniska zmluvné strany spíšu písomný protokol/zápis v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:

* údaje o stavebníkovi a zhotoviteľovi stavby vrátane identifikačných údajov o osobách stavbyvedúceho a občasného technického dozoru objednávateľa,
* údaje o vydaných povoleniach, na základe ktorých sa stavba realizuje a dokumentácii poskytnutej zhotoviteľovi,
* údaje o stavenisku (napr. umiestnenie, stav v akom sa nachádza v deň odovzdania a prevzatia, príjazdy na stavenisko, inžinierske siete a pod.),
* miesto a dátum spísania protokolu/zápisu,
* podpisy za odovzdávajúceho/cich a preberajúceho/cich.

Objednávateľ sa zaväzuje odovzdať stavenisko zhotoviteľovi vypratané v rozsahu nevyhnutnom na okamžité vykonávanie diela.

Zhotoviteľ zodpovedá za ochranu priestoru staveniska, za jeho zabezpečenie, označenie výstražnými tabuľami a výstražnými páskami, ako aj za škody vzniknuté porušením svojich povinností podľa § 373 a nasl. Obchodného zákonníka.

**Technické požiadavky na vykonanie diela:**

Stavebné úpravy na stavbe „Združený chodník pre peších a cyklistov v úseku Ladožská - Rovníková - Golianova“ pozostávajú z nasledujúcich stavebných objektov:

**SO 01 - Príprava územia**

V rámci prípravy územia pre navrhované stavebné práce je potrebné očistenie okrajov a obrubníkov rekonštruovaného úseku pôvodného chodníka v úseku Ladožská - Rovníková od nánosov zeminy, prerasteného trávnika a nečistôt. Po zhodnotení a určení rozsahu potrebného

vytrhania pôvodných obrubníkov sa v určených úsekoch pozdĺž obrubníkov odstráni aj trávnatá vrstva v šírke do 1 m. Z celej plochy rekonštruovaných chodníkov sa odstráni pôvodný liaty asfalt. V miestach výrazných nerovností a sieťového rozpadu podkladu sa rozruší vrchná vrstva podkladového betónu s hlavným cieľom odstránenia hrboľov a prevýšením. V betónovom podklade je potrebné vyrezať a vybúrať drážku pre osadenie dlažby deliacej priestor pre chodcov a cyklistov. Na upravovanom úseku mlatového chodníka napájajúceho sa na ulicu Pri sídlisku je potrebné odstrániť dve priekopové tvárnice (žľabovky) a vyčistiť plochu od vegetácie.

**SO 02 – Rekonštrukcia chodníka**

Jedná sa o združenú nemotoristickú komunikáciu, v prevažnej časti úseku riešenú ako delenú komunikáciu s jedným obojsmerným peším pruhom a dvojpruhovou obojsmernou komunikáciou slúžiacou pre jazdu cyklistov. Trasa navrhovanej cyklistickej cestičky začína na východnom okraji Ladožskej ulice na pravom brehu Hornádu a končí na začiatku už zrekonštruovaného úseku chodníka pri bytovom dome Rovníková 10. Súčasťou rekonštrukcie uvedeného úseku chodníka bude aj rekonštrukcia priľahlých úsekov nadväzujúcich chodníkov z priestoru sídliska.

V rámci rekonštrukcie bude pôvodný chodník v dĺžke 519,7 m rozdelený varovným a vodiacim pruhom na peší obojsmerný pruh šírky 1,5 m a obojsmernú cyklistickú cestičku s dvoma jazdnými pruhmi šírky 2x 1,25 m. Ku koncu riešeného úseku sa pôvodný chodník zužuje na šírku 3 m, preto už nebude delený a bude združeným dopravným priestorom pre peších a cyklistov v šírke 3 m.

základné technické parametre:

* celková dĺžka riešeného úseku 1846,2 m,
* dĺžka rekonštruovaného chodníka: 519,7 m
* dĺžka upravovaného chodníka: 66,0 m

šírkové usporiadanie:

* peší obojsmerný pruh: š = 1,5 m
* cyklistický jazdný pruh: š = 2x 1,25 m = 2,5m
* spolu: 4 m
* krajnica 2 x 0,5 m = 1,0 m

Konštrukcia riešených komunikácií je navrhnutá pre peších a prejazd cyklistov a občasný prejazd vozidiel údržby prípadne správcu toku. Kryt komunikácie bude **asfaltobetónový**. Krajnice budú zatrávnené.

**SO 03 – Dopravné značenie**

Riešený úsek cyklistickej trasy vyznačiť zvislým a vodorovným dopravným značením a orientačným cyklistickým značením v súlade s DRS. Riešený úsek je z dopravného hľadiska združenou komunikáciou s troma rôznymi úsekmi:

1. úsek Ladožská - Rovníková - v tomto úseku je navrhnutý združený chodník delený pozdĺžnym deliacim pásom na obojsmerný pruh pre peších a obojsmernú cyklistickú cestičku. Úsek bude vyznačený zvislými dopravnými značkami aj vodorovnými dopravnými značkami.
2. úsek Rovníková - Pri sídlisku bude združená komunikácia pre peších a cyklistov bez oddelenia ich prevádzky. Vyznačená bude zvislými dopravnými značkami
3. úsek Pri sídlisku - Golianova - vedie po ulici Za mostom, ktorá je súčasťou zóny rodinnýchdomov medzi sídliskom Nad jazerom/Krásna, Slaneckou ulicou a riekou Hornád. V tomto územíbude vytvorená zóna ukľudnenej dopravy s obmedzením vjazdu nákladnej dopravy a maximálnejrýchlosti na 30 km/hod.

Riešený úsek cyklistickej trasy bude vyznačený aj orientačným cyklistickým značením. Navrhované dopravné značenie, jeho vyhotovenie a osadenie je v súlade s platnou STN 01 8020, ako aj v súlade s vyhláškou MV SR č. 9/2009 Z.z., ktorou sa vykonáva zákon NR SR č. 8/2009 Z.z. o cestnej premávke. Realizáciu dopravného značenia zabezpečí zhotoviteľ v súlade s priloženou vypracovanou a schválenou projektovou dokumentáciou Krajským riaditeľstvom Policajného zboru v Košiciach, krajský dopravný inšpektorát.

**SO 04 – Dočasné dopravné značenie**

Počas realizácie stavby cyklistickej cestičky pre zaistenie bezpečnosti na stavenisku na miestach styku stavby s existujúcimi komunikáciami bude dočasným dopravným značením upravený dopravný a prevádzkový režim dotknutých častí automobilových aj nemotoristických komunikácií. Realizáciu dočasného dopravného značenia zabezpečí zhotoviteľ v súlade s priloženou vypracovanou a schválenou projektovou dokumentáciou Krajským riaditeľstvom Policajného zboru v Košiciach, krajský dopravný inšpektorát. Samostatnú realizáciu dočasného dopravného značenia zabezpečí zhotoviteľ na svoje náklady v súlade s priloženou projektovou dokumentáciou.

Pri vykonávaní diela je zhotoviteľ povinný dodržiavať technické normy, všeobecne záväzné právne predpisy a nariadenia v platnom znení v čase vykonávania diela, najmä:

- technické normy: STN EN 12591 Asfalty a asfaltové spojivá. Špecifikácie cestných asfaltov, STN EN 13043 Kamenivo do bituménových zmesí a na nátery ciest, letísk a iných dopravných plôch, STN EN 13108-1 Asfaltové zmesi. Požiadavky na materiály. Časť 1: Asfaltový betón, STN EN 13108-21 Asfaltové zmesi. Požiadavky na materiály. Časť 21: Systém riadenia výroby, STN EN 13808 Asfalty a asfaltové spojivá. Súbor požiadaviek na špecifikáciu katiónaktívnych asfaltových emulzií, STN EN 14023 Asfalty a asfaltové spojivá. Súbor požiadaviek na asfalty modifikované polymérom,STN EN 206/NA/ 206+A1 Betón. Špecifikácia, vlastnosti, výroba a zhoda, STN EN 13670 Zhotovovanie betónových konštrukcií, STN EN 12620+A1 Kamenivo do betónu (Konsolidovaný text), STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text), STN EN 13285 Nestmelené zmesi. Požiadavky, STN EN 14227-1 Hydraulicky stmelené zmesi. Špecifikácie. Časť 1: Cementom stmelené zmesi, STN EN 13249 Geotextílie a geotextíliám podobné výrobky. Vlastnosti požadované pri stavbe pozemných komunikácií a iných dopravných plôch (okrem železníc a vystužovania asfaltových povrchov vozoviek), STN EN 1340 Betónové obrubníky. Požiadavky a skúšobné metódy, STN EN 1338 Betónové dlažbové tvarovky. Požiadavky a skúšobné metódy, STN EN 1339 Betónové dlaždice. Požiadavky a skúšobné metódy, STN EN 1610Stavba a skúšanie kanalizačných potrubí a stôk, STN EN 124-1 Vtokové mreže dažďových vpustov a poklopy vstupných šácht na jazdné plochy a pešie zóny. Časť 1: Definície, triedenie, všeobecné zásady navrhovania, funkčné požiadavky a skúšobné metódy, STN EN 124-2 Vtokové mreže dažďových vpustov a poklopy vstupných šácht na jazdné plochy a pešie zóny. Časť 2: Vtokové mreže dažďových vpustov a poklopy vstupných šácht z liatiny, STN EN 124-3 Vtokové mreže dažďových vpustov a poklopy vstupných šácht na jazdné plochy a pešie zóny. Časť 3: Vtokové mreže dažďových vpustov a poklopy vstupných šácht z ocele alebo z hliníkových zliatin, STN EN 752 Stokové siete a systémy kanalizačných potrubí mimo budov. Manažérstvo systémov kanalizačných potrubí, STN EN 476 Všeobecné požiadavky na súčasti používané na kanalizačné potrubia a stoky, STN EN 1433 Odvodňovacie žľaby pre pozemné komunikácie. Triedenie, návrhové a skúšobné požiadavky, označovanie a hodnotenie zhody, STN EN 1436 Materiály na dopravné značenie pozemných komunikácií. Požiadavky na vodorovné dopravné značky, STN EN 1423 Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi, STN EN 1871 Materiály na vodorovné dopravné značenie pozemných komunikácií. Fyzikálne vlastnosti, STN 73 6160 Skúšanie asfaltových zmesí a vrstiev, STN 73 6133 Stavba ciest. Teleso pozemných komunikácií, STN 73 6114 Vozovky pozemných komunikácií. Základné ustanovenia pre navrhovanie, STN 73 6121 Stavba vozoviek. Hutnené asfaltové vrstvy, STN 73 6123 Stavba vozoviek. Cementobetónové kryty, STN 73 6126 Stavba vozoviek. Nestmelené vrstvy, STN 73 6129 Stavba vozoviek. Postreky,  nátery a membrány, STN 73 6131-1 Stavba vozoviek. Dlažby a dielce. Časť 1: Kryty z dlažieb, STN 73 6713 Dažďové vpusty, STN 75 6101 Gravitačné kanalizačné systémy mimo budov, STN 01 8020 Dopravné značky na pozemných komunikáciách, STN 74 3305 Ochranné zábradlia, STN 73 3050 Zemné práce. Všeobecné ustanovenia, STN 73 6005 Priestorová úprava vedení technického vybavenia, STN 34 1050 Elektrotechnické predpisy STN. Predpisy pre kladenie silnoprúdových elektrických vedení, STN 33 2000-5-52 Elektrické inštalácie nízkeho napätia. Časť 5-52: Výber a stavba elektrických zariadení. Elektrické rozvody,  STN EN 1594 Plynárenská infraštruktúra. Plynovody na maximálny prevádzkový tlak nad 16 barov. Požiadavky na prevádzku, STN 73 0802 Požiarna bezpečnosť stavieb. Spoločné ustanovenia, STN 73 6110 Projektovanie miestnych komunikácií, STN 01 3466 Výkresy inžinierskych stavieb. Výkresy cestných komunikácií, STN 73 6102 Projektovanie križovatiek na pozemných komunikáciách, a. i. súvisiace;

- technické predpisy: technicko-kvalitatívne podmienky (ďalej len “TKP”), materiálové katalógové listy (ďalej len „KL“), vzorové listy stavieb pozemných komunikácií (ďalej len „VL“) a technické podmienky (ďalej len “TP”) /v rozsahu primeranom k predmetu zákazky/: TKP časť 0 Všeobecne, TKP časť 2 Zemné práce, TKP časť 3 Priepusty, TKP časť 4 Odvodňovacie zariadenia a chráničky pre inžinierske siete, TKP časť 5 Podkladové vrstvy, TKP časť 6 Hutnené asfaltové zmesi, TKP časť 8 Cementobetónový kryt vozoviek, TKP časť 9 Kryty chodníkov a iných plôch z dlažby, TKP časť 10 Záchytné bezpečnostné zariadenia, TKP časť 11 Dopravné značenie, TKP časť 15 Betónové konštrukcie všeobecne, TKP časť 18 Betón na konštrukcie, TKP časť 20 Oceľové konštrukcie, TKP časť 21 Ochrana oceľových konštrukcií proti korózii, TKP časť 37 Asfaltocementové vrstvy vozoviek, KLK 1/2012 Katalógové listy kameniva + Dodatok č. 1/2016 ku KLK 1/2012, KLA 1/2014 Katalógové listy asfaltov, KLEAZ 1/2014 Katalógové listy emulzií a zálievok + Dodatok č. 1/2016 ku KLEaZ 1/2014, KLAZ 1/2017 Katalógové listy asfaltových zmesí, KLK KB 1/2013 Katalógové listy kameniva pre konštrukčné betóny, TP 012 (TP 04/2005) Použitie zvislých a vodorovných dopravných značiek na pozemných komunikáciách, TP 019 (TP 03/2006) Dokumentácia stavieb ciest, TP 026 (TP 7/2007) Sekundárna ochrana betónových konštrukcií, TP 032 Riadenie kvality hutnených asfaltových zmesí, TP 064 Použitie geosyntetických a im podobných materiálov vo vrstvách asfaltových vozoviek, TP 069 (TP 06/2013) Použitie dopravných značiek a dopravných zariadení na označovanie pracovných miest, VL 1 Vozovky a krajnice, VL 2 Teleso pozemných komunikácií, VL 2.2. Odvodnenie, a. i. podľa DSPRS; TKP, KL, TP a VL sú dostupné na webovej stránke [www.ssc.sk](http://www.ssc.sk);

- všeobecne záväzné právne predpisy a nariadenia: zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, vyhlášku MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch, vyhláška MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákon NR SR č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, zákon NR SR č. 513/2009 Z. z. o dráhach a o zmene a doplnení niektorých zákonov v znení neskorších predpisov, zákon NR SR č. 251/2012 Z. z. o energetike a o zmene niektorých zákonov v znení neskorších predpisov, zákon NR SR č. 627/2004 Z. z. o tepelnej energetike v znení neskorších predpisov, zákon NR SR č. 351/2011 Z. z. o elektronických komunikáciách v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, vyhláška SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z. z. o požiarnej prevencii v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, zákon FZ ČSFR č. 513/1991 Zb. obchodný zákonník v znení neskorších predpisov, a. i. podľa DSPRS a súvisiace s vykonaním diela.

**Doplňujúce informácie:**

Zhotoviteľ stavebných prác je povinný dodržiavať pokyny uvedené v projektovej dokumentácii DRS a vychádzať zo záväzných podmienok dotknutých orgánov štátnej správy/organizácií uvedených v Oznámenie k ohláseniu stavebných úprav č. MK/A/2019/20398-3 zo dňa 10.10.2019. Kópiu všetkých vyjadrení predloží objednávateľ na prvom pracovnom stretnutí zhotoviteľovi.

Zhotoviteľ stavby vypracuje podrobný Harmonogram vykonávania diela podľa jednotlivých stavebných objektov vrátane platobných termínov, ktorý predloží objednávateľovi v listinnej a elektronickej forme na schválenie do 5 dní odo dňa nadobudnutia účinnosti zmluvy o dielo. Zhotoviteľ bude pri spracovávaní harmonogramu spolupracovať s objednávateľom. Objednávateľom schválený harmonogram je pre zhotoviteľa záväzný a stane sa súčasťou zmluvy, ktorá určí ďalšie podmienky jeho aktualizácie.

Podľa § 44 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu.

Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe (projektová činnosť, vedenie uskutočňovania stavieb, vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy.

Zhotoviteľ stavebných prác zabezpečí pred začatím zemných prác vytýčenie a vyznačenie existujúcich inžinierskych sietí podľa pokynov uvedených v projektovej dokumentácii DRS na vlastné náklady. Stavebné práce budú realizované tak, aby nedošlo k poškodeniu inžinierskych sietí, ktoré ostanú v pôvodnej polohe bez zmeny. V prípade potreby budú počas realizácie stavebných prác chránené.

Zhotoviteľ bude rešpektovať požiadavky vlastníkov/správcov dielom dotknutých vedení/ zariadení inžinierskych sietí, zabezpečí (objedná) vytýčenie týchto sietí/zariadení ich vlastníkmi/správcami, vyznačí ich polohu priamo na povrchu terénu a oznámi začatie prác vlastníkovi/správcovi dotknutej inžinierskej siete/zariadenia. Zhotoviteľ preukázateľne oboznámi pracovníkov, ktorí budú vykonávať práce, s vytýčenou a vyznačenou polohou týchto vedení a zariadení, podmienkami ich ochrany a s ich možnou polohovou odchýlkou. Z dôvodu možnej polohovej odchýlky od skutočného uloženia vedenia/ zariadenia zhotoviteľ overí polohu ako aj výškové uloženie vytýčených vedení/zariadení inžinierskych sietí ručne kopanými sondami. Zhotoviteľ počas celej doby vykonávania diela zabezpečí ochranu inžinierskych sietí/zariadení a účasť vlastníka/správcu zariadenia v prípade zásahu do zariadenia. V miestach výskytov, súbehov a križovaní podzemných vedení/zariadení inžinierskych sietí a v ich ochranných pásmach je zhotoviteľ povinný pracovať s maximálnou opatrnosťou bez použitia nevhodného náradia (napr. hĺbiacich strojov) a použitia ťažkých mechanizmov, výkopy bude realizovať výhradne ručne, odkryté vedenia riadne zabezpečí, aby nedošlo k ich akémukoľvek ohrozeniu, previsom, nedovolenému priehybu, krádeži a poškodeniu. Zhotoviteľ pred zakrytím (zasypaním) zhutní zeminu pod vedením a k zakrytiu/zasypaniu odkrytého vedenia prizve vlastníka/správcu tohto vedenia ku kontrole jeho nepoškodenosti a uloženia výstražnej fólie (min. dva (2) pracovné dni vopred) a zásyp vykoná len po písomnom súhlase vlastníka/správcu vedenia so záznamom do stavebného denníka. Zhotoviteľ neodkladne ohlási akékoľvek poškodenie podzemného vedenia/zariadenia vrátane izolácie jeho vlastníkovi/správcovi. Nad existujúcimi podzemnými vedeniami/zariadeniami a v ich ochranných pásmach je zakázané zriaďovať skládky materiálu a stavebné dvory počas výstavby, používať osobitne ťažké mechanizmy, vykonávať činnosti ohrozujúce vedenie, spoľahlivosť a bezpečnosť prevádzky, umiestňovať nadzemné stavby (dopravné značenie, zábradlie a pod.). Zhotoviteľ bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách a zabezpečí prístupnosť k jestvujúcim zariadeniam. Povrchové znaky inžinierskych sietí budú upravené do výšky nivelety novej povrchovej úpravy komunikácie. Zhotoviteľ bude v prípade vykonávania výkopových prác v ochranných pásmach podzemných vedení a zariadení rešpektovať požiadavky vlastníkov/správcov týchto vedení a zariadení, v rozsahu uvedenom v projektovej dokumentácii a v zmysle vyjadrení vlastníkov/správcov týchto vedení a zariadení, kópie vyjadrení predloží objednávateľ zhotoviteľovi pri prvom pracovnom stretnutí.

Skutočný rozsah búracích prác podkladu a výmeny obrubníkov bude možné stanoviť až po odstránení liateho asfaltu a očistení pôvodných obrubníkov po posúdení a odsúhlasení stavebným a autorským dozorom. Fakturovaný bude skutočný objem prác odsúhlasený oboma zmluvnými stranami.

K predmetnej stavbe vydal cestný správny orgán Mesta Košice „Určenie použitia trvalého dopravného značenia“ listom pod č. MK/A/2019/21214 zo dňa 8.10.2019 a „Určenie použitia dočasného dopravného značenia“ listom pod č. MK/A/2019/21211 zo dňa 8.10.2019, ktorého podmienky je zhotoviteľ povinný dodržať. Určenia použitia dopravného značenia boli vydané, na základe schválených projektov organizácie dopravy a určenia použitia dočasného dopravného značenia v súlade so zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov. Potrebné dočasné i trvalé dopravné značenie obstará, dopraví na miesto použitia a osadí na vlastné náklady zhotoviteľ, ktorý bude zabezpečovať aj jeho údržbu počas vykonávania diela. Zhotoviteľ zabezpečí odstránenie dočasného dopravného značenia po ukončení plnenia.

Za účelom kontroly správnosti osadenia a vyznačenia prenosného dopravného značenia zhotoviteľ prizve zástupcu Krajského riaditeľstva Policajného zboru v Košiciach - krajského dopravného inšpektorátu, ktorý si vyhradzuje právo osadené a vyznačené dopravné značenie pozmeniť príp. doplniť v záujem zabezpečenia bezpečnosti a plynulosti cestnej premávky. Prípadné zmeny v dočasnom dopravnom značení zabezpečí zhotoviteľ na svoje náklady.

Zhotoviteľ je povinný oznámiť začatie a ukončenie prác v styku s vodným tokom minimálne 14 dní vopred správcovi vodného toku a pobrežných pozemkov a to Správe povodia Hornádu a Bodvy v Košiciach, kontaktná osoba Ing. J. Bartko t.č. 0915 761 687, z dôvodu zabezpečenia dozoru počas realizácie stavby.

Zhotoviteľ je povinný umožniť vstup do priestoru staveniska správcovi vodného toku SVP, š.p., OZ Košice pri zabezpečení prác vykonávaných v súvislosti so správou vodného toku v súlade s §49 zákona NR SR č. 364/2004 Z.z. o vodách v znení neskorších predpisov.

Zhotoviteľ je povinný počas výstavby kontrolovať technický stav používaných mechanizmov, tak aby nedošlo k úniku pohonných hmôt a hydraulickej kvapaliny do povrchových a podzemnýcjh vôd, vzhľadom na blízkosť vodného toku. Všetky používané mechanizmy sa musia pohybovať po stanovených resp. existujúcich príjazdových komunikáciách. Zhotoviteľ je povinný počas výstavby udržiavať čistotu na stavbou znečisťovaných komunikáciách a verejných priestranstvách a výstavbu zabezpečiť bez ohrozenia bezpečnosti a plynulosti cestnej premávky.

Zhotoviteľ počas realizácie stavby nesmie umiestňovať stavebný materiál do prietokového profilu vodného toku Hornád.

Zhotoviteľ pri realizácii stavebných prác zabezpečí komplexnú ochranu okolitej prírody a krajiny pred poškodením, tak aby nedošlo k bezprostrednému alebo následnému zníženiu ekologických a estetických funkcií ich podzemných a nadzemných častí.

Zhotoviteľ zabezpečení geodetické zamerania skutočného vyhotovenia stavby a vyhotoví porealizačnú dokumentáciu stavby („DSRS“) vrátane výškopisného a polohopisného zamerania skutočného vyhotovenia stavby s určením staničenia podľa platnej kilometráže vodných tokov.

Zhotoviteľ stavby je povinný s odpadom vzniknutým na stavbe naložiť v súlade so zákonom č.79/2015 Z.z. o odpadoch a o zmene a doplnení niektorých zákonov a s vyhláškou č.371/2015 Z.z. MŽP SR o vykonaní niektorých ustanovení zákona o odpadoch, a vyhláškou č.365/2015 Z.z. MŽP SR, ktorou sa ustanovuje Katalóg odpadov. Zhotoviteľ sa považuje za pôvodcu odpadu a držiteľa dopadu, je povinný plniť povinnosti držiteľa odpadu pre odpady vznikajúce pri plnení diela a podľa §14 ods. 1 písmeno e) zákona o odpadoch odovzdať odpady len osobe oprávnenej nakladať s odpadmi podľa zákona o odpadoch. Zhotoviteľ je povinný objednávateľovi odovzdať doklad o spôsobe nakladania s odpadmi, ktoré vznikli v priebehu vykonávania diela. V prípade vzniku nebezpečného odpadu (havária stavebného alebo dopravného mechanizmu) musí byť zistený stupeň a rozsah znečistenia a odpad musí byť zneškodnený v súlade s právnymi predpismi. Počas stavebných prác je potrebné zabrániť vzniku nepovolených skládok odpadov alebo nežiaducim kontamináciám životného prostredia. Vybúraný použiteľný materiál je majetkom objednávateľa. Určenie jeho ďalšieho použitia si vyhradzuje objednávateľ.

Zhotoviteľ použije na vykonanie diela technologické postupy, stavebné výrobky a materiály, ktoré zaistia kvalitné plnenie. Zhotoviteľ bude dodržiavať technologické postupy a predpisy určené v technických podmienkach výrobcu použitého stavebného výrobku a stanovené v DRS. Pri vykonávaní diela budú použité stavebné výrobky a materiály, ktoré sú podľa zákona NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov vhodné na použitie na zamýšľaný účel. Použité stavebné výrobky musia zodpovedať parametrom požadovaným v DRS. Zhotoviteľ nepoužije stavebné výrobky a materiály, o ktorých je v čase ich použitia známe, že sú škodlivé.

V prípade, že v projektovej dokumentácii alebo vo výkaze výmer je predmet zákazky definovaný v rozpore so zákonom o verejnom obstarávaní (je uvedený konkrétny názov výrobku, či riešenia), uchádzačom sa umožňuje predloženie ekvivalentného návrhu danej položky. Ekvivalent je výrobok s porovnateľnými alebo lepšími vlastnosťami, ako je požiadavka podľa opisu a ktorý bude zároveň spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu a základnej funkcie požadovaného výrobku.

Podľa § 44 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu.

Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe (projektová činnosť, vedenie uskutočňovania stavieb, vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy.

Predpokladaný termín začatia stavebných prác: 11/2019